LidanRubinov/Halacha-QA huggingface dataset:
שאלה: שמירת הלשון בקרב בני המשפחה: לרב ברוך ה לקחתי על עצמי את נושא של שמירת הלשון. חלק ממשפחתי אינו שומר על לשונו ולכן כאשר אנחנו יושבים לאכול ארוחות משפחתיות מתחילים לעלות בשולחן דיבורים אסורים על אנשים ואני ממש כואב לי על כך בגלל החומרה הנוראה של לשון הרע. אני לא מעירה להם או מוכיחה אותם כי איני יודעת עד כמה זה מותר לעשות זאת בפומבי. להעביר נושא לא תמיד עולה לי בראש על מה לדבר, אז אני בוחרת לשתוק ולא להשתתף אבל לשמוע אני שומעת כי איך אפשר שלא. ואז מתחילה מלחמה פנימית עם היצר לא לקבל את הדברים כי מה שנאמר בוודאי לא נכון וכו. הרב האם נוהגת כהלכה? ממש כואב לי לשמוע דברים אסורים אציין כי לפעמים גם כאשר איני מקבלת את הדברים שנאמרים ואומרת שזה בוודאי לא נכון אבל קורה לי שכאשר אני נפגשת עם אותו אדם שדברו עליו היחס בתת מודע משתנה כלפיו כי שמעתי עליו רע. למרות שאני נלחמת עם היצר לא לקבל אבל בשטח התוצאות והיחס מעט שונה. הרב לכן אני מצטערת ולא רוצה בכלל לשמוע בגלל הסיבה שציינתי לעיל. אבקש מכבוד הרב לעזור לי ולסייע לי ולתת לי עצה כיצד עלי לנהוג במקרים שיש לשון הרע בחברה, במשפחה. אציין כי מה שאני עושה ולא יודעת אם הוא נכון וראוי מבחינה הלכתית אבל זה מה שאני עושה וגם אם זה לא ראוי מבחינת שמיים כך אני נוהגת,והנהגתי היא בחרתי להתרחק מעט מהחברה כי רוב הפעמים שהייתי בחברה יצא לי לשמוע דברים אסורים, לכן בחרתי להיות חברה של כולם ולדבר עם כולם אבל באופן נפרד ז"א לא כאשר כולם יושבים ביחד אלא לדבר עם כל אחד לחוד כך גם אם ייווצר מצב של לשון הרע אפסיק את המצב מיד. הרב אני ממש אובדת עצות ועצובה כאשר יוצא לי לשמוע לשון הרע, כי גם אם לא מתכוונים לקבל היחס כלפי אותו אדם משתנה ואני בחרתי לעבוד על הנושא הזה ולכן אני מבקשת מכבוד הרב עזרה דחופה ומהירה כי אני ממש אובדת עצות. אם אפשר לא לפרסם את השאלה שאלה נוספת מדוע הרבנים בדרשותיהם לא שמים דגש על הנושא החשוב הזה ומדברים על נושאים אחרים שהם לא פחות חשובים?
תשובה: : את נוהגת כראוי. על מה שנכנס לנו בלב דברים מגונים ששמענו גם כשלא רצינו להאמין להם בד"כ כתבו שצריך למיחש אם כן לרוב הרגש העמום שלמיעוט ההילה סביב מי ששמענו דברי גנות הוא מתאים למה שאמרו שיש לחשוש גם במקום שלא מאמינים. מעבר לכך מה שנכנס בלב ללא בחירה נחשב כאונס. העיקר בחטא זה הוא לא לעבוד רק מקומית, שלא לשמוע רע, אלא לפתח יחס אחר לכל הנעשה סביבנו. אנו צריכים לבנות נפש שכשהיא מתחילה לשמוע עמדות בנוגע לאחרים היא מואסת בכך ואינה מסוגלת לשמוע ביקורת וסתם דברי שפיטה על אחרים. אנו פועלים חיובית בעולם ולא מדברים סתם ללא תועלת.
שאלה: לספר על המינוס של אבא: לרב אימי אמרה לי שהם במצב כלכלי לא טוב וציינה את המינוס שיש לאבי בבנק ובקשה ממני שאעזור לה מבחינת המעשרות. האם היה מותר לה לציין כמה אבי במינוס? כל מגמתה של אימי הייתה שאעזור להם, האם יש בזה בעיה?
תשובה: היה מותר.
שאלה: טבילת כלים בבית: האם יש איזו שהיא דרך לטבול את הכלים החדשים בבית ולא במקווה?!
תשובה: לא. יש להטביל אותם במים שאינם שאובים בכמות של 40 סאה.
שאלה: לקחת על עצמי ברכה אחרונה: אני רוצה לקחת על עצמי לברך ברכה אחרונה אבל אני מאוד מבולבלת וכל מי שאני שואלת אומר לי הלכות אחרות. בבקשה אם תוכלו לכתוב לי בלשון פשוטה שאני אבין איך מברכים אחרי מה?
תשובה: ב"ה לך. מאוד שמחתי לשמוע על הרצון הנפלא שלך, לקבל על עצמך לברך ברכה אחרונה על מה שאת אוכלת. זו החלטה מאוד מאוד חשובה. הברכה שאנו מברכים על אוכל יש בה מעלה מאוד גדולה, שהיא מקשרת את האכילה הפשוטה שלנו להיות משהו שקשור לה'. כל אחד צריך לאכול, וגם החיות אוכלות, אך אכילה כחיה מורידה את האדם להיו כמו במשהו לחיה, ואילו הברכה מבררת לאדם שהוא אחר, ושהאכילה שלו אחרת, היאט אכילה רוחנית, היא אכילה שקשורה לרוחניות של האדם, והיא לא רק שלא מורידה את האדם, היא מעלה אותם. ממילא אדם שאוכל עם ברכה לא רק שלא יורד מהאוכל, אלא הוא מתרומם ממנו, ונהיה יותר רוחני ויותר קרוב לה'. אחר האוכל יש לנו שלושה סוגים של ברכות. א. ברכת המזון - אחר אכילת לחם או אחר אכילת מיני מזונות אפויים, בכמות של 240 גרם. ב. ברכת מעין שלוש - על שתיית יין ואז מסיימים על הגפן ועל פרי הגפן, על אכילת עוגות ושאר דברי מזונות מברכים האחרונה נוסח של על המחיה, ועל אכילת פרי משבעת המינים מברכת בברכת מעין שלוש נוסח של על העץ ועל פרי העץ. ג. ברכת בורא נפשות - על כל שאר הדברים, אחר שגמר לאכול מברך בורא נפשות. בברכת הצלחה רבה, הרב יצחק גרינבלט zahig1 gmail.com
שאלה: פירות וירקות, מעשרות - המשך: בהמשך לדברי הרב על מעשרות, מה לעשות? וגם, אך משיבים את הגזלה כדברי הרב? יתכן שכתוב בעלון, אין לי ולא יודעת כיצד להשיג. וחג שמח שאלה: הרב כתב בעלון בשבת על זה שרבים הצרכנים הדתיים שלא קונים תוצרת חקלאית מחקלאים שמקפידים על מעשרות. אשמח אם הרב יוכל להסביר על מה מדובר. אני, כמו רוב האנשים שאני מכיר קונים פירות וירקות בסופר, ששם יש תעודת כשרות שכתוב שהפרישו תרומות ומעשרות.
תשובה: אומנם הפרישו את המעשרות אולם מה עשו עם המעשר עני? מכרו לנו אותו ואכלנו גזל השאלה נשאלה בהמשך לשאלה "חשש גזל בפירות וירקות" תשובה: לצערי אין פתרון לבעיה אלא א"כ הציבור יתעשת ויתארגן דרך צינור שיווק ייחודי כפי שהיה אמור להיות אוצר הארץ.
שאלה: עדים פסולים בחתונה: הייתי בחתונה והעדים בה היו נשואים לאחיות.רק לאחר מעשה נודע לי שזה אסור.למי ניתן לפנות כדי לתקן את מה שנעשה?
תשובה: יש לפנות לרבנות בה הם נרשמו לנישואין או לרב שקידש אותם על מנת שיבררו את העניין.
שאלה: ביקורי קברים בשנת האבל: היי אני לאחר חודש אבלות על אימי. שאלתי, מתי מותר לעלות לקבר במשך השנה הראשונה? ובכלל מתי? אני רוצה ללכת הרבה. אך לא הייתי רוצה להטריד את הנשמה. זה קצת דחוף.
תשובה: בשנה הראשונה יש לעלות בתום השבעה, בתום השלושים ובתום השנה. גם לאחר מכן לא מומלץ להרבות בביקורים. המקום ינחם אתכם, הרב בנימין במברגר
שאלה: שותפות בדיסק: הרב. האם מותר לשני חברים לקנות דיסק מוזיקה ביחד (הדיסק עולה 40 אז כל אחד נותן 20) ואז שניהם מעתיקים את הדיסק לשני מחשבים שונים? (שאלתי היא ע"פ דעות הרבנים האוסרים לצרוב להוריד דיסקים)
תשובה: אסור.
שאלה: סגולה בהזכרת השם אמתלאי בת עורבתי: קיבלתי חוברת תהילים לקריאה בכל יום ובסוף החוברת כתוב שיש לומר אמתלאי בת כרנבו 7 פעמים ובנוסף לזה גם את השם אמתלאי בת עורבתי 7 פעמים. איזכור השם אמתלאי בת כרנבו 7 פעמים מוכר כסגולה אך אמתלאי בת עורבתי (אמו של המן)?! רציתי לדעת האם זה נכון?
תשובה: אינני בקי בנסתרות, ורק ידעתי שלא טוב להזכיר שמות רשעים.
שאלה: לא להגיד תחנון במנחה: מנהג בית אבי לא להגיד תחנון במנחה, רציתי לדעת האם יש מקור למנהג זה? ואם כן, האם זה רק במנחה קטנה או אפילו במנחה גדולה? האם זה מנהג חסידים?
תשובה: אין מקור הלכתי לאי אמירת תחנון במנחה. זה מנהג חלק מהחסידים, אך אין זה מנהג אבות שמחייב את הבנים.
שאלה: לתלות את הכתובה בבית: לכבוד הרב דב ליאור האם מותר לתלות כתובה בבית? האם שייך? אשתי רוצה אך בעייני זה לשים את הסכם הגרושין שלנו תלוי.
תשובה: לא נראה שיש בזה בעיה. מה הקשר לגירושין? בעיני אשתך זה פשוט קישוט יפה.
שאלה: הדרכת תיירים ישראלים בחו"ל: האם מותר ללמוד קורס הדרכת תיירים מתוך כוונה להדריך תיירים ישראלים (דתיים) בחו"ל?
תשובה: אם ההדרכה כוללת גם אתרים יהודיים שיש בהם בכדי להעשיר את התודעה היהודית, מותר.
שאלה: חיזוק הסכך על ידי אזיקונים: האם מותר להשתמש באזיקונים לחיזוק הסכך של הסוכה? האם האזיקון לא נחשב כלי?
תשובה: זה לא כלי אבל זה לא ראוי לסיכוך. לשיטת השו"ע, למרות שזה מקבל טומאה אפשר להשתמש בו. ולשיטת האשכנזים, זוהי מחלוקת. המשנ"ב אומר שלכתחילה לא להעמיד את הסכך בדבר שאינו ראוי לסיכוך ורק כשאין אפשרות אחרת אפשר להקל, והערוך השולחן אומר שלא צריך לחשוש ואפשר להעמיד גם בדבר שאינו ראוי לסיכוך. אם אתה פוסק כשיטת השו"ע, אין בזה שום בעיה. ואם אתה פוסק כשיטת יהודי אשכנז, לכתחילה המשנ"ב פסק להחמיר. אבל אם אתה לא יכול, אפשר לסמוך על פסיקת ערוך השולחן.
שאלה: חיבור סכך עם אזיקונים: לא ברור לי מהוא איסור של אזיקונים? מצד מקבל טומאה אזי מה זה משנה רוח מצויה או לא. איך בודקים היום רוח מצויה? השאלה נשאלה בהמשך לשאלה "חיבור סכך לסוכה עם אזיקונים"
תשובה: האזיקונים עשויים מפלסטיק ולכן פסולים לסכך. אם בלעדיהם הבריזה עלולה להרים את הסכך נמצא שהם מעמידים את הסכך והסוכה פסולה לסוברים שדבר המעמיד פוסל
שאלה: חלה, תרומות ומעשרות בחו"ל: מדוע הפרשת חלה, חלה בחו"ל מדרבנן (ע"מ שלא תשכח) ואילו תרומות ומעשרות לא? חג שמח השאלה נשאלה בהמשך לשאלה "הפרשת חלה בחו"ל"
תשובה: וברכת ד' חלה יש בה צד של מצוות הגוף ועל כן גם בחו"ל שייכת, תרו"מ איננה שייכת כלל. מועדים לשמחה הרב יהודה הלוי עמיחי
שאלה: הטוב והמטיב על החלטה: ב"ה לכבוד הרב יעקב אריאל שליט"א אני נפגש עם בחורה ואנחנו בשלב שלפני החלטה להתחתן ב"ה! האם אוכל לברך הטוב והמטיב כאשר אנו מחליטים?
תשובה: ברכה זו תברך אחרי החתונה על הדברים המשותפים שיהיו לכם
שאלה: טבילת כלים קרמיים: כבוד הרב, ביררתי ומצאתי, כי החומר הקרמי ממנו עשויים הכלים הקרמיים ה"בריאים" הוא, למעשה, זרקוניה (סוג של אבן קשה כמעט כמו יהלום). לאור מידע הזה, האם כלים אלה צריכים טבילה? מראש.
תשובה: מכיוון שזה סוג של אבן זה לא צריך טבילה. גם חרס לא צריך טבילה. בכלי פורצלן יש דיון, כי זכוכית טעונה טבילה מדרבנן. אבל אם אין בכלי פורצלן, אין צורך בטבילה.
שאלה: תרומות ומעשרות בשל עצים הגדלים במיכלים במרפסת: לכב הרב במרפסת דירתנו בקומה גבוהה גדלים עצי הדר ננסיים (לימקווט וקמקווט) בתוך עציצים שאינם נקובים. העציצים מונחים על גבי ריצוף ולעציצים מחוברת צינורית ניקוז המנקזת את העודפים לביוב. שאלתי היא האם הפירות חייבים בתו"מ? אם כן, האם עם ברכה או בלי? שאלה נוספת. אנו נוהגים להשתמש בפרות על ידי קטיף של פרי בודד בכל פעם. אם צריך להפריש אזי כיצד מפרישים מפרי בודד? האם ניתן להפריש מראש על כל הפרות שבעץ? ב מראש
תשובה: מועדים לשמחה א. העצים דינם כעציץ שאינו נקוב, שחייב בתרומות ומעשרות מדרבנן. על כן יש להפריש אלא א"כ הם גדלים תחת גג, ואז יש להפריש בלא ברכה. ב. פירות אלו חייבים אפילו בפרי אחד. יש אפשרות בשעת הדחק להפריש מראש, אנו מתירים רק לעשות כל שבוע הפרשה. נוסח ההפרשה במשפט כהן סי' לה. שו"ת משפט כהן (עניני א"י) סימן לה נוסח סדר הפרשת תרומות ומעשרות על להבא  ע' גליון הש"ס להגרעק"א קידושין ס"ב.  ע' גליון הש"ס קידושין ס"ב. - וש"ך סי' רצד ס"ק יב, ובב"י שם.  תולש פרי אחד, או שנים או יותר, ואומר: הנני קובע פרי זה, - או פירות אלו, - שיהיה להפריש מזה תרומה גדולה ותרומת מעשר, על כל מה שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול מפירותי. וחוזר ואומר: כשיעור גודל חטה אחת מצד התחתון של פרי זה הרי הוא תרומה גדולה על כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלוש ולאכול, בכל פעם, עד שיתמלא כל הפרי ויעשה כולו תרומה. ואחר כך נוטל פרי תלוש אחר ואומר: אחד ממאה ממה שיש כאן בצד התחתון של פרי זה נגד כל מה שאתלוש ואוכל, אני, - או מי שהוא מבני ביתי או כל מי שיאכל מפירותי, - בכל פעם, יהי' מעשר, ושאר חלקי מעשר יהיו בצד התחתון של כל הפירות, שאני, - או מי שהוא מבני ביתי או כל מי שיאכל מפירותי, - עתיד לתלשן, לכשיתלשו מעכשיו, ואותו חלק המאה מעשר שבפרי התלוש הזה יהי' תרומת מעשר על המעשר של הפירות המחוברים, לכשיתלשו. ואם ישאר מהפרי, שיחדתי לתרומה גדולה, או מהפרי שיחדתי לתרומת מעשר, אחר כל היום והלילה של אכילתנו מהפירות שנתלוש, יהי' הנשאר ג"כ תרומה בכל מקום שהוא סמוך לתרומה ולתרומת מעשר שלמעלה. ומעשר שני יהי' בצד העליון של כל הפירות, שאוכל אני, - או מי שהוא מבני ביתי, או כל מי שיאכל מפירותי, - לכשיתלשו, ויהיו מחוללין ופדויין (הן וחומשן) על פרוטה, או שוה פרוטה, שיחדתי לפדות בה מעשר שני. ובשנת מעשר עני יאמר כן, שהוא מיחד את הצד העליון למעשר עני. ובכל פעם שתולש לאכול יאמר: אני סומך על מה שפירשתי בשעה שקראתי את שם התרומ"ע על הפירות התלושין, שיחדתי אותם לתרומ"ע על הפירות הללו לכשיתלשו. (עה"ק ירושלים ת"ו, שנת תר"ץ) הרב יהודה הלוי עמיחי
שאלה: כלאים בפלפל חריף: א. האם שיחי פלפל חריף הינם כלאים עם שיחי פלפל ירוק? ב. אם כן, האם הפירות מותרים באכילה? ג. הצמחים ניזרעו ע"י נכרים או צמחו מאליהם. השאלה נשאלה בהמשך לשאלה "המרחק בין כלאי ירקות"
תשובה: וברכת ד' א. כלאים. ב. מותרים. ג.אפשר לקיים. מועדים לשמחה הרב יהודה הלוי עמיחי
שאלה: כתיבה בחול המועד לצורך למידה: יש לי 3 מבחנים בשבוע שחוזרים מסוכות ויש לי לעשות סיכומים התנ"ך כדי ללמוד ויש לי ללמוד למתמטיקה שאני רושמת על דפים ואז זורקת האם מותר לכתוב בחול המועד? אמרו לי שלא ואם אני לא אלמד אני לא יודעת איך אני אצליח
תשובה: מותר לכתוב רק ראשי פרקים לשם שינון במתימטקה הבעיה מורכבת כי כל לימוד מחייב רישום עדיף ללמוד בחוה"מ תנ"ך ולדחו ת את המתימטיקה לאחר המועד אם אפשר
שאלה: החזר מס מתרומה: לאחרונה יצא לי לגייס סכום כסף מכספי פדיון כפרות (נאסף בבית כנסת מסויים) לטובת צדקה לעמותה מסוימת, הכסף ניתן במזומן ואין כתובת לקבלה, בפועל אף אחד לא ידרוש לקבל את ההטבה המגיעה לפי סעיף 46 (החזר של 35 מהתרומה). שאלתי היא: האם מותר לי לבקש מהעמותה לרשום קבלה על שמי, כך שאוכל לתרום את סכום ההחזר במלואו חזרה לעמותה וכך ייצא שהכסף לא יישאר ברשויות המס אלא יילך לצדקה האם אין פה גזל כלפי מס הכנסה (אולי רק מי שתרם זכאי לקבל ולא חברו)?
תשובה: עליך לפנות ליועץ מס ויאמר לך כיצד מותר להתנהל לפי החוק, וכידוע דינא דמלכותא דינא. הרב ניר אביב.
שאלה: כתיבת מזוזה בחול המועד: האם מותר לכתוב מזוזה בחוה"מ למי שאין לו מזוזה בחדרו והאם הת מתבצע כרגיל?
תשובה: מותר.
שאלה: הדרכה לימוד תורה: כבוד הרב רציתי לשאול באילו נושאים כדאי להתמקד ו או איך לחלק את הזמן בין נושאי הלימוד השונים (תנ"ך, גמרא, מוסר, הלכות וכו )? אם אפשר בבקשה להמליץ לי גם על ספרים ספציפיים שכדאי לי ללמוד מהם.
תשובה: זוהי שאלה שקשה לענות עליה באופן חד משמעי. תלוי באיזה גיל אתה ותלוי מה למדת עד עכשיו. באופן עקרוני אפשר להגיד שצריך ללמוד מהכל.
שאלה: מצטער בשינה בסוכה: וחג שמח! אני מצטער לישון בלילה בסוכה בגלל העכברים שמסתובבים ברחוב, האם הסוכה נפסלת בכך שאני מעמיד אותה במקום שאני מצטער לישון בה או שלשאר הדברים אפשר לקיים בה מצוות סוכה רק בלילה לישון בבית?
תשובה: אם אין לך מקום אחר הסוכה כשרה. אם הסוכה תהיה נקיה משיירי מזון יש סיכוי שלא ייכנסו אליה עכברים אם בכל זאת אין אפשרות למנוע אותם ואינך יכול להירדם בסוכה אתה פטור מלישון בה
שאלה: מקח טעות: לרב על התשובה. הבנתי מהתשובה שבזמן שהיה מקח טעות, מותר לגבות את החוב בצורה של שימוש במוצר קודם שלא שווה יותר. אם הבעלים עצמם אומרים בפירוש שלא מסכימים לפצות, 1. האם מותר לקחת בכל זאת? 2. ואם לוקחים מוצר תחלופי,מאיפה לקחת אותו,אם נוריד אותו מאתר אינטרנט לא חוקי אז נגרום לבעלי האתר לעבור עבירה וגם נתמוך במפעלם ולהמשך הורדות שעובורות על ההלכה? חג שמח. השאלה נשאלה בהמשך לשאלה "זכויות יוצרים בעידן האינטרנט"
תשובה: 1. מותר, אלא אם כן מוכנים שתחזיר להם דיסק התוכנה ובתמורה יתנו לך כסף או זיכוי שווה ערך. 2. כמובן שעדיף לכתחילה לקחת מחבר שיש לו תוכנה כזו, אך אין ברירה בדיעבד מותרת גם הדרך שהזכרת. מועדים לשמחה, הרב ניר אביב
שאלה: להזמין מחלל שבת: אני שומר שבת וחג יש לי כמה שאלות! 1: האם מותר לי להזמין מחלל שבת אליי שאני יודע שהוא יבוא אליי ברכב וככה אני יכול לקרב אותו ליהדות. רק ככה הוא יכול להתקרב ליהדות אז מה עושים במצב כזה? 2.אם חבר בא אליי ברגל בשבת ואז מעשן ליידי האם מותר להיות לידו? והוא אומר לי שהוא לאט לאט מפחית משבת לשבת ובסוף הוא ישמור שבת כמו שצריך. אשמח לתשובה בהקדם
תשובה: ב"ה לך יקירי. שמחתי מאוד לקבל את מכתבך ולקרוא כמה אתה רוצה לעזור לקרב יהודים לאבינו שבשמים. דע לך שאין זכות גדולה כמו לקרב תחת כנפי השכינה. הקדוש ברוך הוא אוהב מאוד מאוד כל יהודי, ולכן כאשר יש יהודי שהיה מרוחק מה' וכעת הוא חוזר לה', יש בכך שמחה גדולה לאין ערוך, שכן הוא סוף סוף חוזר, וסוף סוף הגעגועים הגדולים זוכים למענה ולהופיע ביום יום. לפעמים בדרכי הקירוב יש כל מיני בעיות, יש סיבוכים שאנשים עוד לא כל כך בשלים לחזרה בתשובה וכך שאור וחושך משמשים בערבוביה, ויש סיבוכים שמסובבים את הדברים הטובים. אין ספק שנסיעה ברכב בשבת היא בעייתית, ואין אפשרות להתיר נסיעה זו, גם אם המטרה טובה, גם אם על ידה אפשר לזכות לקירוב יהודים לה'. כבר נשאל על כך באופן זה או אחר, אחד מגדולי ישראל בדור הקודם, והוא לא מצא לכך היתר, ולכן אני הקטן לא אוכל להתיר דבר זה (כמובן שאין זה אומר שאין מי שיכול להתיר, אך אני לא יכול להיכנס לתחום זה). יחד עם זה חשוב מאוד לדעת שנושא חשוב כל כך של קירוב רחוקים דורש מאיתנו שלא תמיד נסתפק בדברים פשוטים, אלא שאנו נשקיע יותר כדי שנזכה לעשות את החלק שלנו, שנזכה באמת לעשות את היעוד שלנו בעולם, ואת הזכויות הגדולות שאנו צריכים לעשות. לפעמים כדי להצליח ולעשות את הדברים באופן הנכון צריך חוש יצירתיות, צריך השקעה ואז זוכים להרבה יותר ממה שהיינו יכולים לצפות. ודאי שמצווה גדולה להזמין מחלל שבת כדי לקרב אותו ליהדות, אך אפשר, אם מאוד מחפשים, אפשרות שהוא לא יהיה צריך לנסוע בשבת. לדוגמא, אפשר לבחון אפשרות לארח לשבת, למצוא דרך שהאירוח לא יהיה מכביד, אלא משמח ומענג. יש כיום המון רעיונות איך לקרב יהודים לה', בלי שיהיו צריכים לחלל שבת. לדוגמא, ארגון ראש יהודי בתל אביב עורך שבתות לאנשים שרוצים להכיר את היהדות, והם עוזרים שלא יהיה צורך בחילול שבת. השבתות האלו מאוד חוויתיות, ומשרות המון שמחה. כדאי להיות בקשר עם אנשים שמכירים את התחום, שעוסקים בו, ולראות איך אפשר לעקוף את הבעיות. כמובן לשם כך צריך לדעת עוד פרטים, ולבחון אפשרויות באופן מסודר ונח. אשמח להיות בקשר ולעזור לך בכך. תוכל לפנות אלי ישירות אל האימייל שלי ואשמח לעזור באופן המעשי. לגבי העישון של החבר ביום שבת קודש. אין ספק שזה מאוד מצער, אבל חשוב לדעת שעישון לידך אין בו הבדל מאשר עישון במקום אחר. וגם לך מותר להיות ליד מישהו שמעשן, ואין לך איסור מיוחד בכך. ודאי שאין זה נותן הרגשה טובה בשבת, אבל אין בכך איסור הלכתי, ולכן אם זה עוזר לו להתקרב, זה מאוד מאוד חשוב. במשך השנים ראיתי שמאוד לא קל לאדם להפסיק לעשן בשבת. לצערי הרב יש לא מעט אנשים שממש מכורים לעישון, וקשה להם מאוד להפסיק, ולכן הם מפסיקים צעד אחר צעד, מפחיתים ומפחיתים עד שמפסיקים, וזה מאוד חשוב. צריך המון סבלנות, והמון עידוד ותמיכה, ואז הם מפסיקים. חשוב שלא תקשה עליו, אלא תחזק אותו, לעריך אותו על כל סיגריה שהוא מוריד, וכך הוא יקבל כוחות להמשיך הלאה. הוא זקוק לחיזוקים האלו, ואתה חייב לתת לו אותם. שתהיה לך המון המון הצלחה ואשמח להיות בקשר. הרב יצחק גרינבלט zahig1 gmail.com
שאלה: תוכנה שלא נמכרת יותר: צפיתי בשיעור הרב ניר אביב "זכויות יוצרים בעידן האינטרנט" אך עדיין לא הבנתי אילו תוכנות מותר להוריד אם בכלל. ורציתי לשאול, אם מותר להוריד תוכנה שכבר לא נמכרת, שהחברה שייצרה אותה הפסיקה למכור אותה? השאלה נשאלה בהמשך לשאלה "המשך לשאלה לגבי הורדת תוכנה לשימוש אישי בלבד"
תשובה: קשה מאד לתת הוראה כללית, ולמעשה יש לדון בכל שאלה לגופה לפרטיה השונים. עם זאת באופן כללי נוכל לומר כך: תוכנה שכבר אינה נמכרת בגירסה ישנה אלא רק בגירסא חדשה, עדיין אסור להעתיק את הגירסה הישנה, וכך כתבתי בספרי "ביכורי אביב" עמוד 236: "תוכנה בגירסה ישנה: אם הבעלים מוכר עדיין את הגירסה בשוק פשוט שאסור להעתיקה, ואף אם אינו מוכרה יש סברא לאסור ולומר שאינו מוחל ואינו מרשה להעתיקה כדי שירכשו ממנו את הגירסה החדשה שעמל ויגע להוציא".בהערה למטה מובא שמקור הדברים ו הגרז"נ גולדברג. אולם אם זו תוכנה שאיננה נמצאת או נמכרת כלל בכל גירסה שהיא ולא ניתן להשיגה בשום אופן, מותר להעתיקה. גם תוכנות חינמיות FREEWARE מותרות (עיין בספר שם עמוד 238 סעיף יג). הרב ניר אביב
שאלה: מה נקרא צורך המועד: האם לכתוב רשימת מצרכים לדוגמא כדי לא לשכוח נקרא לצורך המועד וכן לכתוב רשימת שירים ע"מ לנגן בשמחת בית השואבה נקרא לצורך המועד? השאלה נשאלה בהמשך לשאלה "כתיבה בחול המועד "
תשובה: אלו צורך המועד
שאלה: גזיזת צפורניים בחול המועד: אני מקפידה על גזיזת צפורנים לכבוד שבת, וכמובן לכבוד חגים. בד"כ אני גם סומכת על ההיתר של מי שגזז לפני החג לגזוז בחג לכבוד החג שני. במחילה, בערב חג זכרתי את ההלכה, אפילו סיפרתי "שרופים" בשיער, גזזתי ברגלים ותכננתתי גם בידים, אבל שכחתי. האם באופן חריג מותר לי? לזכותי יאמר: זכרתי, התחלתי חלק וגם תכננתי וזכרתי כמה פעמים את הידים. הייתי עסוקה מאד מאד בעבודות הבית, הזיזו את השעון ועוד לא התרגלתי ללו"ז, בנוסף לעבודות לכבוד החג. ישמח אותי מאד!!
תשובה: מותר לך לגזוז אותן. (שמירת שבת כהלכתה פרק סו, לג)
שאלה: שימוש במדיח לחלבי ובשרי: שאלתי בהקשר לשימוש במדיח כלים בו זמנית לבשרי וחלבי: האם חומרי המדיח אינם מקלקלים את טעם הבשר והחלב שהיה קודם על הכלים? ובכך פוסלים את שאריות המזון הללו? לאור זאת לא ברור לי איסור ההדחה של כלים בשריים וחלביים בו זמנית. השאלה נשאלה בהמשך לשאלה "בעיות בכלי זכוכית ובמדיח כלים"
תשובה: הם פוגמים זמנית, אחרי שטיפה המזון חוזר לטעמו.
שאלה: שבת ויום טוב: ישנה רשת דקה שנפתחת כפי שנפתחת מטריה, ונועדה לכסות בה אוכל מפני זבובים ויתושים. האם מותר להשתמש ברשת זו בסוכה, בשבת ויום טוב, או שזה נחשב לאוהל? וחג שמח.
תשובה: אם הרשת צמודה לאוכל היא אינה אהל
שאלה: סנפרוסט - כשרות: האם נכון שמותר כיום לאכול ירקות קפואים של סנפרוסט - כרובית וברוקולי?
תשובה: וברכת ד' הם לא מהדרין, אבל הם כשרים בברור, בימינו יש ירידה גדולה בכמות החרקים שבירקות אלו. מועדים לשמחה הרב יהודה הלוי עמיחי
שאלה: עגיל באף: אני רוצה לעשות עגיל באף כבר הרבה זמן,אבל אני לא יודעת אם זה מותר מבחינה הלכתית, חלק אומרים לי שכן חלק אומרים לי שלא ואני לא יודעת מה לעשות אז אמרתי שאני ישלח לכם את השאלה. אז מותר לעשות עגיל באף או לא? מבחינה הלכתית.
תשובה: זוהי שאלה מורכבת. מהדין נראה לי שמותר, אבל יש מקומות שזה ממש לא חיובי וזה תלוי במקום. יש מקומות שזה נראה כמו קלות דעת ועזות פנים, ושם באמת זה לא טוב כי זה יציאה מהמנהג ומדת ישראל. המחנכים שאוסרים את זה באולפנות ובבתי ספר, לפי דעתי עושים בחכמה, אבל לא מצד איסור הלכתי אלא איסור חינוכי.
שאלה: תיקון קישוטי סוכה בחול המועד: האם מותר לתקן קישוטי סוכה או להחזיר קישוט שנפל בחול המועד?
תשובה: כן
שאלה: בר מצווה בימי בין המצרים: בתאריך 19 7 2012 הזמנתי אולם לקיים שמחת בר מצווה לנכדי המגיע מארצות הברית,מתברר ויש בעיה עם התאריך בגלל ימי מיצרים,התאריךהוא כט בתמוז ערב ראש חודש,יש האומרים שאנחנו םפרדים על פי המנהג לא חל עלינו,אנא תשובתכם חשובה לנו בכדי לפעול בהתאם ב ובברכת חג שמח
תשובה: הספרדים בחלקם מקילים רק לגבי חתונה בגלל המצוה הגדולה של החתונה, אבל לבר מצוה אפשר להקדים או לאחר ולא לעשות אירוע עם נגינות בזמן הזה.
שאלה: טעמי מצוות חקלאיות-רלוונטיות?: איך יש להבין כיום את טעמי המצוות החקלאיות שבתורה, כשהיום הם כלל לא מדברים אלינו במובנם הפשוט (כזמני הרגלים, 4 המינים, העומר וכו )?
תשובה: וברכת ד' המציאות איננה קובעת, היחס האמיתי הרוחני הוא הקובע. כמו כן, אין אנו חוגגים על פי הטעמים אלא על פי צווי התורה וכשהתורה אמרה ארבעת המינים, העיקר לקחת את ארבעת המינים ולשמוח בהם לפני ה'. הטעמים השונים יכולים להוסיף בהבנה אבל לא בקיום. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חריף בפשטידת פרווה: אשתי הכינה תערובת לפשטידה פרווה בקערה בשרית, ובתוכה שלושה בצלים שנחתכו בסכין בשרית (שחותכת לעתים גם חם) על קרש בשרי. בטעות היא שפכה את התערובת לקערת קרמיקה חלבית ואפתה בתנור. מה דין הפשטידה ומה דין הקערה?
תשובה: וברכת ד' הפשטידה חלבית, והקרמיקה מותרת. (קצרתי בגלל החג). מועדים לשמחה הרב יהודה הלוי עמיחי
שאלה: שתי וערב בכסא: האם מותר לקנות כסאות אוכל מעץ לבית עם משענת גב בעלת שתי רצועות בצורת איקס?
תשובה: ראשית, איקס אינו צלב. בצורת צלב ממש יש מקילים ויש מחמירים. הרב חיים כץ
שאלה: צביעת הבית- בחול המועד : האם מותר לצבוע את הבית בחול המועד סוכות?
תשובה: לא. בחול המועד מותר לעשות רק דברים שהם בגדר דבר האבד.
שאלה: לימוד יעוץ מס בשבת: רציתי לשאול בקשר ללימודי דברי חול בשבת. אני כרגע סטודנט שלומד במכללה לימודי יעוץ מס, שמעתי הרבה חילוקי דעות שמרשים ללמוד בשבת אם זה מביא שמחה (והחומר הזה מאוד מעניין אותי והוא מאוד קשה) וכאלה שאומרים שאסור. בעוד כחודשיים יש לי מבחן גדול ורציתי לשאול אם אני יכול ללמוד בימי שבת. אני בסך הכול צריך לקרוא את החומר. לפני כמה חודשים קראתי שמותר לקרוא בשבת, אז קראתי, ואז אמרו לי לפני שבוע-שבועיים שאסור אז הפסקתי. מה אוכל לעשות?
תשובה: מובאת בשולחן ערוך  שז, יז  מחלוקת בנוגע ללמוד חכמה בשבת. דעה ראשונה הובאה כאוסרת ודעה שניה הובאה כמתירה. המנהג הוא שבמקום צורך גדול מותר אולם סתם כך אסור. במקרה שלך אפשר להגדיר שיש כאן צורך גדול וניתן להתיר. אולם במה שאתה קורא יש חומר של חשבונות פרטניים שבדרך כלל כותבים תוך כדי לימוד. חלק זה אוסר ללמוד משום חשש כתיבה ומחיקה. לכן ניתן ללמוד חומרים שמדברים על חוקים באופן כללי אבל לא על דברים שיש בהם חשבונות פרטניים. ודאי שכשאתה לומד אל תאמר שאתה לומד לשם מבחן. מעבר לכך כדאי שכל הלימוד יהיה בינך לבין עצמך בעיון ולא בדיבור בפה עם מישהו אחר. אולם זאת רק אם ניתן.
שאלה: כלי שמלאכתו לאיסור: למה מותר לטלטל כלי שמלאכתו לאיסור לצורך גופו, הרי אסור לעשות את מלאכתו לכן נקרא כלי שמלאכתו לאיסור?
תשובה: לצורך גופו הכוונה לצורך שימוש שמותר לעשות איתו בשבת, כגון: פטיש לפצח בו אגוזים.
שאלה: טלטול נשק בשבת לצורך שמירה מפריצות: אני משמש כקב"ט במוסד חינוכי באיזור השפילה. יש אצלנו שמירה 24 שעות במשך כל השנה כולה. כדי להמנע מהבאת יהודים לשמירה ברכבם בשבת, החלטנו שאנו מעונינים בגויים בלבד בשבתות וחגים. לעת עתה הדבר לא מתאפשר תמיד בגלל מחסור בגויים. הצעתי שאקח על עצמי את השמירות בשבת בהם לא מצאנו גויים, מצד שכר שבת אקבל בהבלעה ממוצ"ש, אבל לגבי טלטול האקדח בשבת שאין תלמידים התלבטתי אם אין בעייה של טלטול כלשמ"לא שאין לו צורך, כיון שהשמירה בשבתות אלו הוא רק משום פריצות.
תשובה: השמירה עצמה ללא נשק מותרת בשבת אך אם יש חשש שברגע שתהיה פריצה חלילה הדברים עלולים להתגלגל לאלימות מסוכנת מותר לך להחזיק נשק ע"מ למנוע זאת וה"ה מכשיר קשר אולם לא להפעילו אלא כאשר יש חשש סכנה
שאלה: הכנת אבקת חלב לתינוק בשבת: מה הדין במקרה ושכחתי להכין חלב לתינוק מערב שבת, האם מותר בשבת להכין את האבקת חלב? ואם מותר איך עושים את זה?
תשובה: אפשר להכין תחליפי חלב (מטרנה) לתינוק בשבת עצמה בכלי שלישי. כלומר: להעביר מים מהמיחם לכוס, מהכוס לבקבוק ועל המים שבבקבוק לשים את האבקה.
שאלה: פלאפון ליולדת בשבת: לכבוד הרה"ג הרב יעקב אריאל שליט"א האם מותר ליולדת לשים פלאפון בתיק אותו היא מתכוונת לקחת לבית חולים אם תצטרך ללדת בשבת כדי להודיע וליצור קשר עם המשפחה במוצאי שבת, האם זה הופך להיות בסיס לדבר האסור והמותר או יש כאן ריבוי בשיעורין?
תשובה: אם יש בתיק גם דברים הכרחיים ומותרים בטלטול זהו בסיס לדבר האסור והמותר
שאלה: יונים בסוכה: בשבת חול המועד לא היינו בבית ויונים ניכנסו לסוכה ליכלכו והפילו חלק מהסכך ככה שיש יותר חורים מאשר סכך. מותר לי לסדר את הסכך כדי שהסוכה שוב תהיה כשרה או שנפסלה לי הסוכה לשימוש?
תשובה: אפשר לסדר את הסכך בחול המועד.